Η ταινία ***The Scorpion King*** (μετάφραση: *Ο βασιλιάς Σκορπιός*) είναι μια κινηματογραφική ταινία παραγωγής της Universal Pictures. Είναι μια αμερικανική ταινία είδους φαντασίας, δράσης και μονομαχιών, παραγωγής 2002 και είναι προοίμιο / πρίκουελ και, επίσης, παρακλάδι της σειράς ταινιών *Η Μούμια*, αφού χρονικά διαδραματίζεται πριν από τα γεγονότα που εξιστορούν οι ταινίες Η Μούμια του 1999 και Η Μούμια Επιστρέφει του 2001. Η ταινία ακολουθεί την πορεία του Ματθαίου, του Σκορπιού Βασιλιά, ενός χαρακτήρα που εισήχθη στην ταινία *Η Μούμια Επιστρέφει*, με τον Ντουέιν Τζόνσον στον πρωταγωνιστικό ρόλο, ο οποίος επίσης υποδύθηκε τον χαρακτήρα αυτόν για πρώτη φορά στην ταινία Η Μούμια Επιστρέφει, και σε σκηνοθεσία του Τσακ Ράσελ. Ο Στίβεν Σόμμερς, σκηνοθέτης των δυο προηγούμενων ταινιών, συμμετείχε στο πόστο του παραγωγού και στην συγγραφή του σεναρίου αυτής της ταινίας.

Χρονικά η ταινία αυτή διαδραματίζεται 5.000 χρόνια πριν από τα γεγονότα των ταινιών Η Μούμια του 1999 και Η Μούμια Επιστρέφει του 2001, και εξιστορεί την προέλευση του Ματθαίου και την άνοδο του στην εξουσία ως Ο Σκορπιός Βασιλιάς. Το όνομα αυτό είναι μια αναφορά σε έναν ιστορικό βασιλιά της Προδυναστικής περιόδου της Αιγύπτου στο 3200 π.Χ. με 3000 π.Χ. τον Βασιλιά Σκορπιό, της Άνω Αιγύπτου.

Η ταινία αυτή κυκλοφόρησε στους περισσότερους κινηματογράφους παγκοσμίως το 2002. Έλαβε μικτές κριτικές, ωστόσο ήταν μια εισπρακτική επιτυχία, με συνολικά έσοδα παγκοσμίως 165.333.180 δολάρια.

Περίληψη
--------

Η δράση λαμβάνει χώρα γύρω στο 3000 π.Χ. Ο Ματθαίος είναι πολεμιστής της ερήμου και ανήκει στους ελάχιστους εναπομείναντες Ακκαδαίους. Ωστόσο, ο Μέμνων, δεσποτικός ηγεμόνας των Γομόρρων, θέλει να υποτάξει όλες τις νομαδικές φυλές και εισβάλλει με μια μεγάλη στρατιά σε αυτές, σφάζοντας ολόκληρους πληθυσμούς. Όποιος δεν υποταχθεί σε αυτόν θα καταστραφεί. Σύμμαχός του είναι ένας μάγος που έχει προφητική ικανότητα να προβλέπει, με προαισθήματα, τις στρατηγικές κινήσεις των αντιπάλων του πριν τη μάχη, με αποτέλεσμα ο Μέμνων να κερδίζει πάντα όλες τις μάχες.

Καθώς ο τόπος κατοικίας του Ματθαίου ρημάζεται από τον ολέθριο στρατό, οι αρχηγοί των νομαδικών φυλών ζητούν από τον Ματθαίο να σκοτώσει τον μάγο, για γίνει ο Μέμνων ευάλωτος. Ξαφνικά όμως, ο Ματθαίος, ενώ τον έχει προσεγγίσει, ανακαλύπτει ότι ο μάγος που νόμιζαν όλοι, είναι στην πραγματικότητα μια όμορφη μάγισσα. Τότε αλλάζει τα σχέδια, αιχμαλωτίζει την μάγισσα του εχθρού του, Κασσάνδρα, και την απαγάγει μαζί του στην έρημο, όπου και προετοιμάζει τον εαυτό του για την τελική αναμέτρηση για να απελευθερώσει την χώρα του από αυτό τον στρατό.

Ηθοποιοί και Χαρακτήρες
-----------------------

* Ντουέιν Τζόνσον στον ρόλο του *Ματθαίου*, του *Σκορπιού Βασιλιά*
* Στίβεν Μπραντ στον ρόλο του *Μέμνονα*
* Κέλι Χου στο ρόλο της *Κασσάνδρας*
* Μπέρναρντ Χιλ στον ρόλο του *Φίλος*
* Γκραντ Χίσλοβ στον ρόλο του *Άρπιντ*
* Πίτερ Φατσινέλι στον ρόλο του Πρίγκηπα *Τάκμετ*
* Μάικλ Κλαρκ Ντάνκαν στον ρόλο του *Μπαλτάζαρ*
* Σέρι Χάουαρντ στον ρόλο της Βασίλισσας *Ίσις*
* Τάιλερ Μέιν στον ρόλο του *Βάρβαρου Σίφτεϊν*

Βραβεία και Υποψηφιότητες
-------------------------

| Βραβείο | Έτος | Κατηγορία | Υποψήφιος-ιοι | Αποτέλεσμα |
| --- | --- | --- | --- | --- |
| Saturn Awards | 2003 | Καλύτερη Ταινία Φαντασίας |  | Υποψηφιότητα |
|

Συνέχειες και προοίμια
----------------------

Μετά την κυκλοφορία της ταινίας και τη μεγάλη επιτυχία της, αναπτύχθηκαν σχέδια για μια συνέχεια, τα οποία αρχικά προέβλεπαν τον Ντουέιν Τζόνσον να επιστρέφει στον ρόλο του Ματθαίου, ωστόσο τελικώς τα σχέδια δεν έγιναν πραγματικότητα. Ένα direct-to-βίντεο προοίμιο ονόματι *Ο Σκορπιός Βασιλιάς 2: Η Άνοδος του Πολεμιστή* κυκλοφόρησε το 2008 κατευθείαν σε DVD με τον Μαΐκλ Κόπον στον ρόλο του Ματθαίου και τον Ράντυ Κόουντουρ στον ρόλο του κακού, του Σάργκον. Μία επίσης direct-to-βίντεο συνέχεια, ονόματι *Ο Σκορπιός Βασιλιάς 3: Μάχη Για την Λύτρωση*, κυκλοφόρησε το 2012 με τον Βίκτορ Γουέμπστερ στον ρόλο του Ματθαίου και του Μπίλι Ζεΐν στον ρόλο του κακού, του Βασιλιά Τάλος.

Παραπομπές
----------

1. 1 2  «The Scorpion King». Box Office Mojo. Ανακτήθηκε στις 4 Ιανουαρίου 2010.
2. ↑  «*The Scorpion King* (2002)». *Box Office Mojo*. Ανακτήθηκε στις 26 Δεκεμβρίου 2014.

Εξωτερικοί σύνδεσμοι
--------------------

* Επίσημος ιστότοπος
* *The Scorpion King*   στην IMDb

  


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Η Μούμια |
| --- |
|  |
| Universal Σειρά | 
* *Η Μούμια*
* *Το Χέρι της Μούμιας*
* *Ο Τάφος της Μούμιας*
* *Η Κατάρα του Αμών*
* *Η Κατάρα της Μούμιας*
* *Οι Τυχοδιόκτες της Αιγύπτου*
 |
|  |
| Hammer Σειρά | 
* *Η Μούμια*
* *Ο Τάφος της Μούμιας*
* *Η Κατάρα της Μούμιας*
* *Αίμα από τον τάφο της Μούμιας*
 |
|  |
| Στίβεν Σόμμερς Σειρά | 
* *Η Μούμια*
* *Η Μούμια Επιστρέφει*
* *The Scorpion King*
* *Η Μούμια: Η Αυτοκρατορία του Δράκου*
* *Scorpion King 2: Κυρίαρχος Πολεμιστής*
* *The Scorpion King 3: Μάχη για την Λύτρωση*
* *The Scorpion King 4: Μάχη για την Εξουσία*
* *The Scorpion King 5: Το Βιβλίο των Ψυχών*
 |
|  |
| Χαρακτήρες | 
* Μούμιες (Ιμχοτέπ
* Kharis)
 |
|  |
| Βιντεοπαιχνίδια | 
* The Mummy
* The Scorpion King: Sword of Osiris
* The Scorpion King: Rise of the Akkadian
* The Mummy: Manacle of Osiris
* The Mummy: Tomb of the Dragon Emperor
* The Mummy Demastered
 |
|  |
| Άλλα | 
* *The Mummy: The Animated Series*
* *Revenge of the Mummy*
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 182908313
* LCCN: no2002046383
* BNF: cb169165713 (data)
* BNE: XX4078851

 |

 |